Iacotsk

Iacotsk (en rus: Якутск ; en iacot: Дьокуускай Dokoskaï), es una vila de Siberia centrala, en Russia, e la capitala de la republica de Sakha (anciana Iacotia). Sa populacion s'enauçava a 307 911 abitants en 2017. Geografia Iacotsk se tròba sus la riba esquèrra de Lena dins la plana de Iacotsk, una estenduda plana de 400 km de larg, que i se tròba concentrada la màger part de la populacion de la Iacotia. L'aglomeracion de Iacotsk es parcialament expausada als aigats primadièrs del poderós flume siberian. Iacostk es bastida en zona de pergelisòl (permafròst) es a dire que le sossòl es de longa gelat, çò que fa mestièr, entre autres, de construire los bastiments sus de pals prigondament enfonçats dins lo sòl per fin d'evitar sa deformacion. Iacotsk es fòrça alunhada dels autres grands centres urbans ; es en drecha linha distanta de 1 328 km de Blagoveshchensk (la granda vila mai pròcha), 1 840 km d'Irkotsk e 4 890 km de Moscòu, que i es religada dempuèi 1689 per una rota postala siberiana creada par un ocàz de Pèire lo Grand . Referéncias